Besim Korkut
<s>Besim Korkut (Travnik, 25. juna 1904. — Sarajevo, 2. novembra 1975.), bosanskohercegovački je orijentalista albanskog porijekla.</s><s>Autor je najpopularnijeg prijevoda Kur'ana na bosanski jezik.</s><s>Sin je naibu-reisa Ahmeda Muniba i brat Derviša Korkuta.</s>

<s>Biografija 
Besim Korkut je najvjerojatnije rođen u Travniku, iako neki izvori navode Sarajevo kao mjesto njegovog rođenja.</s><s>Ruždiju je pohađao u Travniku, a Okružnu medresu u Sarajevu.</s><s>Od 1920. do 1925. godine učio je u Šerijatskoj sudačkoj školi i kada je završio 1925. godine odlazi u Kairo te nastavlja studije na Univerzitetu Al-Azhar.</s><s>Diplomirao je 1931. godine i po povratku u Sarajevo postavljen je iste godine za nastavnika u Šerijatskoj sudačkoj skoli.</s><s>U ovoj školi predavao je arapski jezik, stilistiku, šerijatsko pravo, akaid i historiju islama.</s><s>Kao nastavnik Šerijatske sudačke škole predavao je jedno vrijeme i vjeronauku u Muškoj gimnaziji u Sarajevu.</s><s>Kada je otvorena Viša islamska šerijatsko-teološka škola u Sarajevu, a Šerijatska sudačka prestala s radom (juna 1937.) Korkut je premješten u Šerijatsku gimnaziju i odmah dodijeljen na rad u gimnaziju u Mostaru za profesora-vjeroučitelja.</s>

<s>U Mostaru ostaje do 1940. godine, kada se ponovo vraća u Sarajevo na Šerijatsku gimnaziju, gdje ostaje do kraja 1944. godine.</s><s>U isto vrijeme je honorarno predavao historiju islama u Višoj islamskoj šerijatsko-teološkoj školi.</s><s>Poslije oslobođenja 1945. godine radi u Ministarstvu prosvjete Narodne vlade Bosne i Hercegovine i Komitetu za visoko školstvo i naučne ustanove (od 1947 do 1950).</s><s>Uskoro po osnivanju Orijentalnog instituta Korkut prelazi na rad u Institut i tu ostaje do odlaska u penziju, 1969. godine.</s><s>Penzionisan je u svojstvu naučnog saradnika ovog Instituta.</s>

<s>Jedno vrijeme predavao je honorarno na Katedri za orijentalistiku Filozofskog fakulteta u Sarajevu.</s><s>Isticao se kao pristupačan i stručan predavač i pedagog.</s><s>Pisao je u mnogim bosanskohercegovačkim listovima i časopisima, kao što je Novi behar, Gajret, Glasnik VIS-a, a svoje radove je potpisivao punim imenom i prezimenom.</s><s>Kao kruna naučnog i prevodilačkog rada Besima Korkuta našao se svakako njegov kompletan prijevod Kur'ana na bosanski jezik, na kojem je on radio više od jedne decenije.</s>

<s>Prijevod Kur'ana 
Besim Korkut je na prevođenju Kur'ana na bosanski jezik radio je više od decenije.</s><s>Prevodio je Kur'an s orginalnog arapskog jezika.</s><s>Međutim, nije dočekao njegovo objavljivanje, koje je štampano dvije godine nakon njegove smrti, 1977. godine, prvo u izdanju Orijentalnog instituta u Sarajevu, a potom i u izdanju Starješinstva Islamske zajednice Bosne i Hercegovine, Hrvatske i Slovenije u Sarajevu.</s><s>Ovaj prijevod zasigurno će postati najčitaniji i najbolje ocijenjen prijevod Kur'ana na bosanskom jeziku.</s><s>Predstavlja veliki doprinos bosanskohercegovačkoj islamistici kao i nauci uopće.</s><s>Prijevod je doživio mnoga izdanja.</s><s>Neka od njih su i džepnog izdanja.</s>

<s>O Korkutovom prijevodu Danijel Bučan kaže:</s>

<s>Sulejman Grozdanić o ovom je prijevodu rekao:</s>

<s>Korkutov prijevod nije izbjegao opasnost da podlegne određenom pristupu tekstu Kurana, već je bio pod snažnim utjecajem Mahmuda Al-Zamakhsharija i njegovog tefsirskog djela Al-Kashshaaf.</s><s>Čak su mnogi dijelovi koji sadrže osnovna učenja Kurana prevođeni u skladu s Al-Zamakhsharijem mutezilizmom.</s>

<s>Bibliografija</s>

<s>Autor 
 Historija islama: udžbenik islamske vjeronauke za VII razred srednjih škola (Sarajevo, 1935)
 Kratak pregled povijesti Islama (Sarajevo, 1935)
 Gramatika arapskog jezika: za I i II razred klasične gimnazije (Sarajevo, 1952)
 Arapski dokumenti u Državnom arhivu u Dubrovniku (Kairo, 2008)</s>

<s>Prijevoditelj 
 Kelila i Dimna: stare indiske pripovijetke (Sarajevo, 1953)
 Šeherzada priča (Sarajevo, 1955)
 Arapske šaljive pripovijetke i basne (Sarajevo, 1955)
 Priča o Ali Hodžinim maslinkama Abukir Ahmed i Vila Peri = Bajke iz "1001 noć (Beograd, 1955)
 Indiske basne (Sarajevo, 1957)
 Bajke iz 1001 noći (Beograd, 1959) 
 Arabljanske ljubavne priče (Sarajevo, 1960)
 Stare arapske pripovetke (Sarajevo, 1960)
 Kur'an s prevodom (Sarajevo, 1977)
 Kur'an: prijevod 30. džuz: Amme džuz (Sarajevo, 1986)</s>

<s>Reference</s>

<s>Vanjski linkovi
 Besim Korkut: Biografija najpoznatijeg prevodioca Kur'ana na bosanski jezik</s>

<s>Biografije, Travnik</s>

